Alegeri prezidențiale 2025. Cum funcționează propaganda AUR în online printr-o rețea care imită site-uri de știri
Alianța pentru Unirea Românilor (AUR) are, deja de ani de zile, o rețea online de site-uri care imită portaluri de știri și care fac propagandă pentru partid și, în acest context al alegerilor prezidențiale, pentru candidatul George Simion. Context.ro a demonstrat legăturile cu AUR încă de anul trecut, în timp ce un raport Expert Forum subliniază că în perioada de dinaintea campaniei electorale din 2025 au fost cheltuiți 162.000 de lei pentru promovarea postărilor acestei rețele pe Facebook.